Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: 26/2001. (VII. 27.) OM rendelet elõírásait kell alkalmazni.
Paragraph Index: 208

1. feladatcsoport Munkavédelmi, környezetvédelmi, tûzvédelmi és ergonómiai elõírások alkalmazása Az informatikai hálózatirendszer-telepítõ legyen képes: — betartani és érvényesíteni a gépekre és berendezésekre vonatkozó különleges szabályokat és elõírásokat azok kezelése, üzemeltetése és javítása közben, — betartani a balesetek megelõzésére vonatkozó általános szabályokat, — munkabalesetet bejelenteni az érvényes jogszabályok, valamint az adott munkahelyre, illetve munkafolyamatra vonatkozó különleges szabályok alapján, — rendszeresen alkalmazni a szakmára jellemzõ foglalkozási ártalmak megelõzésére vonatkozó szabályokat, — az egyéni védõeszközöket következetesen és szabályosan alkalmazni egészséget veszélyeztetõ munka végzése közben, — közremûködni a munkahelyre, tevékenységre vonatkozó tûzvédelmi elõírások betartásában, — közremûködni a tûzvédelmi és a munkavédelmi szabályoknak megfelelõ, az ergonómiai szempontokat is figyelembe vevõ munkahely kialakításában, — környezetorientált szemléletet és magatartást kialakítani, felismerni a környezetszennyezés általános és a szakmára jellemzõ forrásait és következményeit, annak hatásait csökkenteni a környezetvédelmi szabályok rendszeres és következetes betartásával, mûszaki megoldások alkalmazásával, — biztosítani a saját és környezetben dolgozók tûz-, baleset- és egészségvédelmét.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes